

[bookmark: _GoBack]
Z A P I S N I K

29. sjednice Vijeća Mjesnog odbora Gajevo, održane 25. rujna 2023. u prostorijama Mjesne samouprave Gajevo, Koprivnička ulica 47, s početkom u 18:30 sati

[bookmark: _heading=h.gjdgxs]NAZOČNI ČLANOVI VIJEĆA: Liliana Čuk, Ivan Kartelo, Sanda Malbaša, Sandra Prlenda Perkovac, Tihana Soljankić, Maja Trut, Daniel Vrkljan.
NENAZOČNI ČLANOVI VIJEĆA: Ivan Bubić, Jozo Kosir
OSTALI NAZOČNI: nema

[bookmark: _heading=h.30j0zll]Predsjedava: Tihana Soljankić,  predsjednica Vijeća
Zapisnik vodi: Tihana Soljankić
		
Predsjednica Vijeća konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora Gajevo.
	Vijeće jednoglasno, bez izmjene, prihvaća tekst zapisnika 28. sjednice Vijeća od 31. kolovoza 2023. godine.
Predsjednica Vijeća predlaže da se članovi Vijeća izjasne o svim predloženim točkama dnevnog reda, ukoliko ima prijedloga o izostavljanju pojedine točke dnevnog reda.
Nema prijedloga.
		Vijeće jednoglasno prihvaća dnevni red koji glasi:

DNEVNI RED:

1. Prijedlozi akcija za programe Gradskog ureda za obnovu, izgradnju, prostorno uređenje, graditeljstvo i komunalne poslove u 2024.
2. Zakup zemljišta oznake dio k.č.br. 5517/1 k.o. Rudeš
3. Povećanje sigurnosti u prometu u Ulici Martina Pušteka
4. Pitanja, prijedlozi i obavijesti

[bookmark: _heading=h.1fob9te]Ad. 1. Prijedlozi akcija za programe Gradskog ureda za obnovu, izgradnju, prostorno uređenje, graditeljstvo i komunalne poslove u 2024.
Članovi Vijeća primili su materijal uz poziv. 
Bez rasprave Vijeće jednoglasno donosi 

Z A K LJ U Č A K
o prijedlozima za programe Gradskog ureda za obnovu, izgradnju, prostorno uređenje, graditeljstvo i komunalne poslove u 2024.
1. Vijeće Mjesnog odbora Gajevo predlaže da se sljedeće akcije uvrste u programe Gradskog ureda za obnovu, izgradnju, prostorno uređenje, graditeljstvo i komunalne poslove za 2024.:
· ozelenjavanje platoa na adresi Horvaćanska cesta - Hrgovići – Ulica Augusta Prosenika postavljanjem dva do tri stabla u odgovarajućim posudama za bilje
· uređivanje derutnog platoa na adresi Ulica Hrvoja Macanovića 7 – Ulica Martina Pušteka 2, uključujući popločavanje stepenica s obje strane platoa te dogradnja javne rasvjete kod istočnih stepenica platoa
· uređivanje staze sa stepenicama kod ulice Hrgovići 33 istočno bez prethodno planirane podizne rampe za osobe s invaliditetom sa mogućim suženjem staze na primjerenu širinu 
· uređivanje popločenih staza u Ulici Antuna Stipančića 7-17 i 19-31 – parkovna strana
· dogradnja javne rasvjete u Ulici Stjepana Ljubića Vojvode kbr. 2-12
· izgradnja javne rasvjete u dječjem igralištu u Ulici Antuna Stipančića 26 južno
· dogradnja javne rasvjete istočno od zgrade u Ulici Antuna Stipančića 26
· izgradnja nogostupa u Ilirskoj ulici, rekonstrukcija ulice radi povećanja sigurnosti pješaka
· obnova pješačkih mostova na potoku Črnomerec.
· Postava javnog gradskog sata na SI strani križanja Horvaćanske i Hrgovići
2. Zaključak dostaviti Vijeću Gradske četvrti Trešnjevka - jug.

Ad. 2. Zakup zemljišta oznake dio k.č.br. 5517/1 k.o. Rudeš
Članovi Vijeća primili su materijal uz poziv. 
Predsjednica uvodno obrazlaže predmetnu točku dnevnog reda te otvara raspravu.
Bez rasprave Vijeće jednoglasno donosi

Z A K LJ U Č A K
o davanju suglasnosti na prijedlog zakupa zemljišta dio k.č.br. 5517/1 k.o. Rudeš
1. Vijeće Mjesnog odbora Gajevo zaprimilo je dopis Gradskog ureda za upravljanje imovinom i stanovanje, kojim se traži očitovanje o zakupu zemljišta dio k.č.br. 5517/1 k.o. Rudeš, a za potrebe poljoprivredne obrade, ukupne površine 250 m2.
2. Vijeće je suglasno s mogućnošću davanja u zakup zemljišta dio k.č.br. 5517/1 k.o. Rudeš, za potrebe poljoprivredne obrade.
3. Zaključak dostaviti Vijeću Gradske četvrti Trešnjevka - jug.

Ad. 3.	Povećanje sigurnosti u prometu u Ulici Martina Pušteka
Članovi Vijeća primili su materijal uz poziv.
Predsjednica uvodno obrazlaže predmetnu točku dnevnog reda te otvara raspravu.
U raspravi sudjeluju: svi
Nakon rasprave Vijeće jednoglasno donosi

Z A K LJ U Č A K
o povećanju sigurnosti u prometu u Ulici Martina Pušteka
1. Vijeće Mjesnog odbora Gajevo razmatralo je prijedlog građana za postavu uspornika u Ulici Martina Pušteka.
2. Vijeće predlaže da Sektor za promet Gradskom ureda za mjesnu samoupravu, promet, civilnu zaštitu i sigurnost sazove komisijski očevid kako bi se našlo sveobuhvatno rješenje za povećanje sigurnosti pješaka i djece na predmetnoj lokaciji.
3. Zaključak dostaviti Vijeću Gradske četvrti Trešnjevka - jug



Ad. 4. Pitanja, prijedlozi i obavijesti
Predsjednica informira članove o aktivnostima od protekle sjednice.

Budući da se nitko ne javlja na riječ, predsjednica konstatira da je dnevni red iscrpljen i zaključuje sjednicu.

Sjednica završava u 18:55 sati. 

KLASA: 024-08/23-003/1885
URBROJ: 251-13-11-15/004-23-2
Zagreb, 25. rujna 2023.

Zapisnik sastavila:
Tihana Soljankić 				

Predsjednica
Vijeća Mjesnog odbora
 Gajevo

Tihana Soljankić

